કેરળના સબરીમાલામાં ભગવાન અયપ્પાના મંદિરમાં પ્રવેશ કરવાનો પ્રયાસ કરનાર બીએસએનએલની કર્મચારી રેહાના ફાતિમાની ટ્રાન્સફર કોચીના પલારીવત્તોમ ટેલિફોન એક્સચેંજમાં કરવામાં આવી છે. સૂત્રોએ જણાવ્યું હતું કે સ્થાનિય બોટ જેટીની ગ્રાહક સુવિધામાં ટેકનિશિયન તરીકે કામ કરનાર ફાતિમાને મંગળવારે પલારીવત્તોમ ટેલિફોન એક્સચેંજમાં સ્થાનાંતરિત કરાઇ છે. આ એક્સચેંજમાં તેને જનસંપર્કનું કામ નહીં કરવાનું હોય. જો કે સૂત્રોએ જણાવ્યું છે કે ફાતિમાએ પોતાની કામગીરીમાં કોઈ બેદરકારી નથી દાખવી.